Қырғыз президенті мигранттарға қарсы шыққан ресейлік саясаткерлерді сынады
"Қырғыз президенті мигранттарға қарсы шыққан ресейлік саясаткерлерді сынады" | "https://abai.kz/post/52651"
TITLE: Қырғыз президенті мигранттарға қарсы шыққан ресейлік саясаткерлерді сынады
URL: https://abai.kz/post/52651
META: "Қырғыз президенті мигранттарға қарсы шыққан ресейлік саясаткерлерді сынады" | "https://abai.kz/post/52651"
DATE: 10.05.2017
AUTHOR(s): Абай-ақпарат
TOTAL WORDS: 106
TEXT: Қырғызстан президенті Алмазбек Атамбаев Бішкекте өткен митинг-реквием кезінде Санкт-Петербургтегі терактіден соң қырғыз мигранттарына қарсы шыққан ресейлік саясаткерлерді сынады. Оның айтуынша, соңғы жылдары Ресейде екі халықтың арасына от салушылар, ксенофобиялық пікір таратушылар көбейді. Атамбаевтың айтуынша, Санкт-Петербург метросындағы шабуылды "жекелеген ресейлік саясаткерлер мен БАҚ Қырғызстан мигранттарына қарсы науқанға айналдырып жіберді". "Мәселен, Ресей Мемлекеттік Думасының депутаты Константин Затулин "Россия-1" мемлекеттік телеарнасы эфирінде қырғыз мигранттарына қатаң шара қолдануға үндеп, қырғыздар - жатжұрттық, Ресейді байырғы заманнан мекендеген халықтарға еш қатысы жоқ деп айтқан", - деді Атамбаев. "Ресейдің проблемасы - "жатжұрттықтар" немесе қырғыз еңбек мигранттары емес, өз арасында ксенофобия мен ұлт араздығын туғызушы кейбір жазушылар мен саясаткерлер", - деді қырғыз президенті. Абай-ақпарат
